ਲੰਡਨ ਕਾਲਿੰਗ (ਮੈਗਜ਼ੀਨ)

ਲੰਡਨ ਕਾਲਿੰਗ  ਜਿਸਦਾ ਨਾਂ ਬਾਅਦ ਵਿੱਚ ਬੀਬੀਸੀ ਵਰਲਡਵਾਈਡ ਅਤੇ ਫਿਰ ਬੀਬੀਸੀ ਆਨ ਏਅਰ ਰੱਖਿਆ ਗਿਆ। ਇੱਕ ਸਾਬਕਾ ਮਹੀਨਾਵਾਰ ਰਸਾਲਾ ਮੈਗਜ਼ੀਨ ਹੈ ਜਿਸ ਵਿੱਚ ਬੀਬੀਸੀ ਵਰਲਡ ਸਰਵਿਸ ਸ਼ਾਰਟਵੇਵ ਰੇਡੀਓ ਪ੍ਰਸਾਰਣ ਸੇਵਾ ਲਈ ਪ੍ਰੋਗਰਾਮਾਂ ਦੀਆਂ ਸੂਚੀਆਂ ਸ਼ਾਮਿਲ ਸਨ। ਸ਼ੁਰੂ ਵਿੱਚ ਇਸਨੂੰ ਐਂਪਾਇਰ ਪ੍ਰੋਗਰਾਮ ਪੈਂਫਲੇਟ (ਜੋ ਉਸ ਸਮੇਂ ਬੀਬੀਸੀ ਐਂਪਾਇਰ ਸਰਵਿਸ ਦੇ ਨਾਂ ਨਾਲ ਜਾਣਿਆ ਜਾਂਦਾ ਸੀ) ਅਤੇ ਫਿਰ ਬੀਬੀਸੀ ਐਂਪਾਇਰ ਬ੍ਰੌਡਕਾਸਟਿੰਗ ਕਿਹਾ ਜਾਂਦਾ ਸੀ, ਮੱਧ 1939 ਵਿੱਚ, ਜਦੋਂ ਰਸਾਲਾ 12 ਸਫ਼ਿਆਂ ਤੋਂ ਵੱਧ ਕੇ 16 ਸਫ਼ਿਆਂ ਦਾ ਹੋ ਗਿਆ, ਤਾਂ ਇਸ ਦਾ ਸਿਰਲੇਖ ਬਦਲ ਕੇ ਲੰਡਨ ਕਾਲਿੰਗ ਰੱਖਿਆ ਗਿਆ। ਇਹ ਸਿਰਲੇਖ ਬੀਬੀਸੀ ਵਰਲਡ ਸਰਵਿਸ ਦੇ ਸਟੇਸ਼ਨ ਪਛਾਣ ਵੱਲ ਇਸ਼ਾਰਾ ਕਰਦਾ ਹੈ: "ਇਹ ਲੰਡਨ ਕਾਲਿੰਗ ਹੈ ...", ਜੋ ਦੂਜੇ ਵਿਸ਼ਵ ਯੁੱਧ ਦੌਰਾਨ ਵਰਤਿਆ ਜਾਂਦਾ ਸੀ, ਖਾਸਕਰ ਕਬਜ਼ੇ ਵਾਲੇ ਦੇਸ਼ਾਂ ਵਿੱਚ ਪ੍ਰਸਾਰਣ ਵਿੱਚ।

 ਪਿਛੋਕੜ 
ਨਵੰਬਰ 1993 ਵਿੱਚ, ਇਸ ਰਸਾਲੇ ਨੂੰ 100 ਪੰਨਿਆਂ ਦੇ ਰੰਗੀਨ ਰਸਾਲੇ ਵਿੱਚ ਬਦਲ ਦਿੱਤਾ ਗਿਆ (ਉਦੋਂ ਤੱਕ, ਰਸਾਲੇ ਅਗਲੇ ਅਤੇ ਪਿਛਲੇ ਕਵਰਾਂ ਨੂੰ ਛੱਡ ਕੇ ਦੋ ਰੰਗਾਂ ਵਿੱਚ ਛਪਦੇ ਸੀ)। ਇਸ ਰਸਾਲੇ ਵਿੱਚ ਹੋਰ ਵਧੇਰੇ ਗਹਿਰਾਈ ਵਾਲੀਆਂ ਕਹਾਣੀਆਂ ਨੂੰ ਸ਼ਾਮਲ ਕੀਤਾ ਗਿਆ, ਅਤੇ ਇਸਦਾ ਨਾਂ ਬੀਬੀਸੀ ਵਰਲਡਵਾਈਡ ਰੱਖਿਆ ਗਿਆ। ਕੁਝ ਸਮਾਂ ਬਾਅਦ ਵਧਦੀਆਂ ਲਾਗਤਾਂ ਨੇ ਬੀਬੀਸੀ ਨੂੰ ਇੱਕ ਸਮੇਂ ਵਰਤੇ ਗਏ ਕਾਗਜ਼ ਦੇ ਆਕਾਰ ਨੂੰ ਘਟਾਉਣ ਲਈ ਮਜਬੂਰ ਕੀਤਾ, ਰਸਾਲੇ ਨੂੰ ਮੁੱਖ ਤੌਰ 'ਤੇ ਸੂਚੀਬੱਧ ਫਾਰਮੈਟ ਵਿੱਚ ਬਦਲਣਾ ਪਿਆ ਅਤੇ ਸਿਰਲੇਖ ਨੂੰ ਬੀਬੀਸੀ ਆਨ ਏਅਰ ਵਿੱਚ ਬਦਲ ਦਿੱਤਾ ਗਿਆ, ਹਾਲਾਂਕਿ ਲੰਬੀਆਂ ਕਹਾਣੀਆਂ ਸਮੇਂ ਸਮੇਂ ਦੌਰਾਨ ਮੈਗਜ਼ੀਨ ਵਿੱਚ ਮੁੜ ਸ਼ਾਮਿਲ ਹੁੰਦੀਆਂ ਰਹੀਆਂ।

ਬੀਬੀਸੀ ਆਨ ਏਅਰ ਦਾ ਆਖਰੀ ਐਡੀਸ਼ਨ ਦਸੰਬਰ 2004 ਵਿੱਚ ਛਪਿਆ ਸੀ। ਗਾਹਕਾਂ ਨੂੰ ਭੇਜੇ ਗਏ ਇੱਕ ਪੱਤਰ ਵਿੱਚ, ਇਸ ਰਸਾਲੇ ਦੇ ਪ੍ਰਬੰਧ ਨਿਰਦੇਸ਼ਕ ਨੇ ਬੰਦ ਕਰਨ ਦੇ ਕਾਰਨ ਦੱਸਦਿਆਂ ਕਿਹਾ ਕਿ "ਸਾਡੇ ਬਹੁਤ ਸਾਰੇ ਸਰੋਤੇ ਪ੍ਰੋਗਰਾਮ ਦੀ ਜਾਣਕਾਰੀ ਔਨਲਾਈਨ ਪ੍ਰਾਪਤ ਕਰ ਰਹੇ ਹਨ ਅਤੇ ਹੁਣ ਰਸਾਲਿਆਂ ਦਾ ਪ੍ਰਿੰਟਿਡ ਐਡੀਸ਼ਨ ਤਿਆਰ ਕਰਨਾ ਪ੍ਰਭਾਵਸ਼ਾਲੀ ਨਹੀਂ ਰਿਹਾ।" 

 ਹਵਾਲੇ 

 ਬਾਹਰੀ ਲਿੰਕ